Legal Document

Category: 120

Text:
106. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 66 της 28 Ιαν./4 Φεβρ. 1976 (ΦΕΚ Α΄ 20) Περί ορισμού των οργανικών θέσεων των δικαστικών λειτουργών και υπαλλήλων του Πρωτοδικείου Κιλκίς και της Εισαγγελίας αυτού. Έχοντες υπ’ όψει: 1)Τας διατάξεις του άρθρ. 2 του Νόμ. 196/1975 «περί ιδρύσεως Πρωτοδικείου Κιλκίς και ανασυστάσεως Ειρηνοδικείων (ανωτ. σελ. 162,02) και 2)την υπ’ αριθ. 11/15.1.1976 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν: Άρθρον μόνον.-1.Ορίζεται ο αριθμός των οργανικών θέσεων των δικαστικών λειτουργών και υπαλλήλων του Πρωτοδικείου Κιλκίς και της Εισαγγελίας αυτού ως κάτωθι: α)Δικαστικών λειτουργών: Προέδρου Πρωτοδικών θέσις μία. Πρωτοδικών θέσεις 3. Εισαγγελέως Πρωτοδικών θέσις μία. β)Δικαστικών υπαλλήλων: Ι.Του Κλάδου Β2, επί βαθμοίς 4ω έως 10ω παρά τω Πρωτοδικείω 5 και παρά τη Εισαγγελία Πρωτοδικών 3 θέσεις. ΙΙ.Του Κλάδου Γ2 Κλητήρων επί βαθμοίς 7ω έως 12ω ανά μία θέσις παρά τω Πρωτοδικείω και τη Εισαγγελία Πρωτοδικών. 2.Μειούται ο αριθμός των θέσεων των δικαστικών λειτουργών και υπαλλήλων των κάτωθι δικαστηρίων και Εισαγγελιών: α)Του Πρωτοδικείου Θεσσαλονίκης κατά μίαν θέσιν Προέδρου Πρωτοδικών και κατά τρεις θέσεις Πρωτοδικών, οριζομένου ούτω του αριθμού αυτών εις πέντε και τεσσαράκοντα μίαν θέσεις αντιστοίχως. β)Της εισαγγελίας Πρωτοδικών Αθηνών κατά μίαν θέσιν Εισαγγελέως Πρωτοδικών, οριζομένου ούτω του αριθμού αυτών εις εννέα θέσεις. γ)Του Πρωτοδικείου Θεσσαλονίκης κατά 5 και της Εισαγγελίας Πρωτοδικών Θεσσαλονίκης κατά 3 θέσεις υπαλλήλων του Κλάδου Β2 επί βαθμοίς 4ω έως 10ω, οριζομένου ούτω του αριθμού αυτών εις εκατόν τρεις και τεσσαράκοντα τέσσαρας θέσεις αντιστοίχως. δ)Της εισαγγελίας Εφετών Θεσσαλονίκης κατά μίαν θέσιν Κλητήρος του Κλάδου Γ2 επί βαθμοίς 7ω έως 12ω οριζομένου ούτω του αριθμού αυτών εις δύο θέσεις και του Πταισματοδικείου Θεσσαλονίκης κατά μίαν θέσιν του αυτού Κλάδου και βαθμών οριζομένου ούτω του αριθμού αυτών εις δύο θέσεις. (Αντί για τη σελ. 294,711) Σελ. 294,711(α) Τεύχος 778-Σελ. 39 Δικαστικοί Λειτουργοί - Εθνική Σχολή Δικαστών 6.Γ .α.103-106